

### Forslag til vedtekter for NOKUs fylkeslag

**§ 1. Formål**

Norsk kulturforum (NOKU) er en nasjonal interesse- og kompetanseorganisasjon for den lokale kultursektoren, ved å være et lokalt, regionalt, nasjonalt og internasjonalt kompetansenettverk som bidrar med kunnskapsdeling og kompetanseutvikling.

NOKU har som mål:

• å fremme forståelse for kunst- og kulturlivets betydning i samfunnsutviklingen

• å gi muligheter for kompetanseutvikling for alle som arbeider med kultur i den kommunale og regionale forvaltningen

• å bidra til samhandling og møteplasser mellom ulike forvaltningsnivåer, institusjoner og organisasjoner

• å være en kunnskapsressurs og samarbeidspart for offentlige myndigheter og andre organisasjoner i spørsmål om behov og interesser for den lokale kultursektoren.

• å forankre kulturloven og andre lover innenfor kulturområdet i det kommunale arbeidet både administrativt og politisk.

Norsk kulturforum XXX skal følge opp organisasjonens formål og sentrale vedtak på det lokale- og regionale området.

**§ 2. Medlemskap**

Medlemmer er NOKUs medlemmer som er geografisk tilknyttet fylket, og som har gyldig medlemskap.

**§ 3. Stemmerett**

Alle medlemmer, med unntak av støttemedlemmer, har stemmerett på fylkeslagets årsmøte.

Stemmeretten fordeles slik:

• Kommuner med inntil 10 000 innbyggere 1 stemme

• Kommuner med 10 000 - 40 000 innbyggere 2 stemmer

• Kommuner over 40 000 innbyggere 3 stemmer

• Fylkeskommunen 2 stemmer

• Institusjoner og organisasjoner 1 stemme

Ingen representanter kan forvalte mer enn 1 (en) stemme.

Dersom et medlem møter med flere representanter enn det en har stemmerett for, må det oppgis hvem som disponerer stemmeretten.

Alle representanter fra medlemmene har talerett.

Støttemedlemmer har tale- og forslagsrett.

Styret har stemmerett i alle saker unntatt årsmelding og regnskap.

**§ 4. Årsmøte**

Årsmøte avholdes hvert annet år på tid og sted som fastsettes av fylkeslagets styre, dog senest 2 (to) måneder før tillyst landsmøte.

Årsmøte består av:

a) Fylkeslagets årsmøtevalgte styre

b) Fylkeslagets medlemmer jfr. § 3

Andre medlemsvalgte utsendinger, og støttemedlemmer har møte- og talerett på fylkeslagets årsmøte.

Innkalling med foreløpig saksliste sendes medlemmene senest 6 (seks) uker før årsmøtet.

Saker som medlemmene ønsker behandlet på årsmøtet, må være styret i hende senest 3 (tre) uker før årsmøtet.

Saksliste med sakspapirer sendes ut senest 10 (ti) dager før årsmøtet.

Årsmøtet skal behandle:

a) Beretning og revidert regnskap

b) Handlingsplan og budsjett

c) Innkomne forslag

d) Valg for 2 år av:

• Leder

• 4 Styremedlemmer

• 2 Varamedlemmer

• 2 revisorer med varamedlemmer

• Valgkomite på 3 medlemmer med varamedlemmer

Hvert kjønn skal være representert med minst 40% i årsmøtevalgte organer.

**§ 5. Ekstraordinært årsmøte**

Ekstraordinært årsmøte avholdes hvis:

• styret eller halvparten av fylkeslagets medlemmer krever det,

• eller etter pålegg av NOKUs hovedstyre

Innkallingen skjer med minst 3 ukers varsel, og møtet kan bare behandle de saker som er årsak til innkallingen.

**§ 6. Styret**

Fylkeslaget ledes av et styre på 5 medlemmer med 2 varamedlemmer. Styret er vedtaksført når minst halvparten av medlemmene er til stede.

**§ 7. Regnskap**

Regnskapet føres av kasserer valgt blant styrets medlemmer. Regnskapet avsluttes pr. 31. desember hvert år og revideres for hver årsmøteperiode.

**§ 8. Vedtektsendringer**

Forslag til endringer i disse vedtekter må være innsendt til styret minst 3 (tre) uker før årsmøtet.

Vedtektsendringer krever 2/3 flertall, og kan ikke gjøres gjeldende før de er godkjent av NOKUs hovedstyre.

**§ 9. Oppløsning**

Forslag om oppløsning av fylkeslaget krever 2/3 flertall i årsmøtet og må legges fram for NOKUs hovedstyre til behandling. Fylkeslagets eiendeler og arkiv overlates NOKU sentralt.